2. ลักษณะการประกอบธุรกิจ

ประวัติความเป็นมาและการเปลี่ยนแปลงที่สำคัญ

บริษัท อุตสาหกรรมพรมไทย จำกัด (มหาชน) ได้ก่อตั้งขึ้นเมื่อปี 2510 โดยเข้าจดทะเบียน
ในตลาดหลักทรัพย์ แห่งประเทศไทยในปี 2521 และปี 2537 จดทะเบียนแปรสภาพเป็น บริษัท
มหาชน จำกัด

กุมภาพันธ์ 2542 (จดทะเบียนลดทุนจาก 500 ล้านบาทเป็น 300 ล้านบาท)
จดทะเบียนเพิ่มทุนจำนวน 25.56 ล้านหุ้น ในราคาหุ้นละ 10 บาท และขายให้แก่ธนาคาร ดีบีเอส
ไทยทนุ จำกัด (มหาชน) ในราคาหุ้นละ 6 บาท บริษัทฯ นำเงินค่าหุ้นเพิ่มทุนนี้
ไปชำระหนี้เงินกู้ยืมที่มีต่อ ธนาคาร ดีบีเอส ไทยทนุ จำกัด (มหาชน)

มีนาคม 2542 บริษัทฯ ได้ทำสัญญาปรับโครงสร้างหนี้กับธนาคาร บริษัทฯ มีกำไรจากการโอน
ทรัพย์สินเพื่อปรับโครงสร้างหนี้ที่เกิดขึ้นในระหว่างปี 2542 จำนวน 40.93
ล้านบาทและไม่มีกำไรหรือขาดทุนจากการปรับโครงสร้างหนี้

กันยายน 2546 บริษัทฯ ได้มีการทำสัญญาเปลี่ยนเจ้าหนี้เงินกู้ยืมจากธนาคารเดิมเป็น ธนาคารใหม่
ทำให้ลดภาระค่าใช้จ่ายทางด้านการเงินลง

การประกอบธุรกิจของบริษัท

บริษัทประกอบธุรกิจ ผลิตพรมเพื่อออกจำหน่ายทั้งในประเทศ และต่างประเทศ โดยใช้เครื่องหมาย
“ ไทปิง ” สำหรับผลิตภัณฑ์ที่จำหน่ายในประเทศ และ “ Royal Thai ”
สำหรับผลิตภัณฑ์ที่ส่งออกไปจำหน่ายต่างประเทศในขณะเดียวกันบริษัทมีการนำเข้าพรมจากต่างประเทศในประเภทที่บริษัทไม่สามารถผลิตได้เพื่อจำหน่ายเพิ่มเติมสำหรับตลาดในประเทศ

บริษัทได้เคยมีการลงทุนในธุรกิจ อสังหาริมทรัพย์
แต่ในปัจจุบันได้ขายการลงทุนในธุรกิจดังกล่าวไปหมดแล้ว
คงประกอบธุรกิจทางด้านพรมแต่เพียงอย่างเดียว
โดยแยกจำแนกเป็นการขายพรมในประเทศและต่างประเทศ ได้ดังนี้

  ------------------------ -------- ------- -------- ------- -------- -------
                           2549             2548             2547     

                           ล้านบาท   %       ล้านบาท   %       ล้านบาท   %

  มูลค่าการจำหน่ายในประเทศ    326.93   47.46   302.46   56.40   224.54   42.96

  มูลค่าการจำหน่ายต่างประเทศ   361.90   52.54   233.78   43.60   298.14   57.04

  รวม                      688.83           536.24           522.68   
  ------------------------ -------- ------- -------- ------- -------- -------

(1) ลักษณะผลิตภัณฑ์

แบ่งประเภทผลิตภัณฑ์ได้ดังนี้

1. พรมทอมือ (Hand Tufted Carpet)

2. พรมทอเครื่องแอ็คมินส์เตอร์ แบบทอสานมีลายในตัว (Axminster Woven Pattern

Carpets)

  3. พรมทอจักรมีลวดลายในตัว

-   พรมทอจักรหน้ากว้าง (Broadloom Tufted (rolls))

-   พรมทอจักรหน้าแคบ (Pass Tufted (as plan))

  4. วัสดุรองพรม

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน ไม่มี

(2) สิทธิอื่น ไม่มี

(3) ข้อจำกัดในการประกอบธุรกิจ -

(2) ตลาดและภาวะการแข่งขัน

ตลาดในประเทศ

ผลกระทบจากน้ำมันและอัตราดอกเบี้ย ยังคงส่งผลให้ตลอดปี 2549
ราคาการก่อสร้างทุกส่วนยังคงชะลอตัวต่อเนื่อง ประกอบกับวัสดุทดแทนพรม ประเภทพื้นไม้ลามิเนต
มีบทบาทเข้ามาทดแทนมากยิ่งขึ้นอันเนื่องมาจากราคาที่ลดต่ำลง
และการดูแลรักษาที่ง่ายและสะดวกมากกว่า ส่งผลให้การใช้พรมเต็มห้องลดลง

สำหรับตลาดโรงแรมยังคงเป็นกลุ่มลูกค้าหลักที่สร้างรายได้ให้บริษัทได้อย่างต่อเนื่อง
อีกกลุ่มลูกค้าที่บริษัทให้ความสำคัญและเพิ่มยอดขายให้บริษัทคือ
ผู้ประกอบการโรงภาพยนตร์รายใหญ่ๆในประเทศ ซึ่งมีเครือข่ายโรงหนังรวมกันเกือบ 30 แห่ง
รวมถึงผู้ประกอบการด้านจัดการการแสดงสินค้าซึ่งมีการขยายกิจการและปรับปรุงธุรกิจอย่างต่อเนื่องตามนโยบายรัฐบาลที่จะสร้างประเทศไทยให้เป็นศูนย์กลางแสดงสินค้าใหญ่ในเอเชีย

นอกจากนั้นแล้ว
บริษัทยังได้มีแผนในการพัฒนาพรมรุ่นใหม่โดยใช้วัสดุจากธรรมชาติและไหมพรมหลายประเภท
ทอผ่านเครื่องทอกี่ เพื่อรองรับความต้องการสำหรับรีสอร์ท
โดยเฉพาะในภาคใต้และภาคเหนือของประเทศ

ในปี 2549 นับเป็นปีมหามงคล เนื่องในวโรกาสที่พระบาทสมเด็จพระเจ้าอยู่หัวทรงครองราชย์ครบ
60 ปี บริษัทได้มีส่วนร่วมในการผลิตพรมสำหรับพระที่นั่งจักรีมหาปราสาท
ซึ่งใช้ต้อนรับพระราชอาคันตุกะจากทั่วโลก

ตลาดต่างประเทศ

ในปี 2549 เป็นปีที่บริษัทอุตสาหกรรมพรมไทย จำกัด (มหาชน)
มียอดรวมในการขายจากตลาดต่างประเทศมากกว่าปีอื่นๆ
ตั้งแต่บริษัทได้มีการส่งสินค้าออกไปขายในต่างประเทศ
บริษัทสามารถยึดตลาดด้านสินค้าราคาสูงได้อย่างคงที่
โดยเฉพาะในตลาดของประเทศสหรัฐอเมริกาและประเทศทางทางแถบยุโรป
ทั้งนี้เป็นผลพลอยได้จากการที่บริษัทมีนโยบายไปขยายธุรกิจต่างประเทศโดยมีการตั้งสำนักงานด้านการตลาดเพื่อคอยบริการลูกค้าให้มีความเชื่อมั่นและสร้างฐานลูกค้าให้เป็นปึกแผ่นเหมาะสมกับการขยายตลาดระยะยาว
ถึงแม้ว่าค่าใช้จ่ายทางด้านการตลาดและขายจะเพิ่มมากขึ้นจากค่าใช้จ่ายของสำนักงานต่างๆ
โดยเฉพาะในช่วงปีแรกๆนั้น
ผลงานที่เริ่มสะสมและชื่อเสียงของบริษัทเริ่มเป็นที่ยอมรับมากขึ้นกว่าเดิมหลายเท่า
ทำให้มีการทดลองทำตัวอย่างหรือสั่งซื้อยอดเล็กๆ(เป็นห้องตัวอย่าง)
เพื่อรองรับการเจริญเติบโตของโครงการใหญ่ๆ ที่กำลังจะเกิดขึ้นหลายโครงการ

การบริการด้านการออกแบบยังเป็นปัจจัยสำคัญที่ทำให้บริษัทมีศักยภาพเทียบเท่าหรือสูงกว่าผู้ผลิตรายใหญ่ๆทั่วโลก
บริษัทสามารถพัฒนาบุคคลากรที่มีความรู้ความสามารถด้านศิลปะออกแบบตบแต่งภายในขึ้นมาเรื่อยๆ
เพระว่าตลาดด้านการออกแบบมีการเปลี่ยนแปลงอยู่เสมอตามฤดูกาลที่เปลี่ยนไป

โครงการพัฒนาและวิจัยที่มีการปรับปรุงอยู่อย่างต่อเนื่องก็สามารถนำผลิตภัณฑ์ใหม่ๆเข้าสู่ตลาดโลกได้
ในปี 2549 บริษัทมีการพัฒนาพรมซึ่งผลิตจากเครื่องจักรพื้นบ้าน(เครื่องทอกี่)
และเริ่มแนะนำสินค้าพรมทอกี่(Flatweave Carpet) ระดับ High End
เพื่อนำไปเสนอขายกับลูกค้าทั้งกลุ่มใหม่และกลุ่มเดิมในตลาดต่างประเทศ

ลักษณะของลูกค้า

บริษัทฯแบ่งลักษณะของลูกค้าออกเป็น 3 ลักษณะ คือ

- ลูกค้ารายใหญ่ เช่น โรงแรม, ผู้รับเหมา และหน่วยงานราชการ

- ลูกค้ารายย่อย เช่น บ้าน, อาคารสำนักงานขนาดเล็ก

- ผู้จัดจำหน่ายทั้งในกรุงเทพฯ, ต่างจังหวัด และต่างประเทศ

แนวโน้มการเจริญเติบโตน่าจะมาจากตลาดตะวันออกกลาง ซึ่งมีการพัฒนาโครงการใหญ่ๆ
เกิดขึ้นหลายโครงการ โดยเฉพาะในเมืองดูไบประเทศสหรัฐอาหรับเอมิเรตส์
บริษัทได้มีการวางรากฐานไว้พอสมควรในตลาดนี้
ขณะนี้ถึงเวลาที่จะขยายฐานการขายให้กว้างขึ้นเพื่อครอบคลุมประเทศในพื้นที่ตะวันออกกลาง
ถึงแม้ราคาของตลาดตะวันออกกลางนี้อาจจะไม่น่าดึงดูดใจมากนัก
แต่ชื่อเสียงแต่ละโครงการทำให้ตลาดนี้มีจุดเด่นและจุดที่จะสร้างจุดสนใจให้กับบริษัทสามารถผลิตสินค้าที่อยู่ในโครงการนั้นๆ

ความต้องการของตลาดตามฤดูกาล

บริษัทฯได้มีการวางแผนการขายอย่างต่อเนื่องตลอดทั้งปี อย่างไรก็ตามยอดขายในช่วงไตรมาสที่ 4
จะมีแนวโน้มที่สูงกว่าทุก ๆ ไตรมาส สืบเนื่องจากการที่โครงการใหญ่ ๆ เช่น โรงแรม,
อาคารพักอาศัย และเซอร์วิสอพาร์ทเม้นท์ ซึ่งโดยทั่วไปแล้ว จะมีการปรับปรุง
หรือเริ่มเปิดกิจการใหม่ในช่วงปลายปีข้ามมาถึงต้นปี ต้อนรับเทศกาลสำคัญใหญ่ ๆ เช่น
เทศกาลปีใหม่, คริสมาสต์ และตรุษจีน ส่งผลกระทบให้ยอดขายของไตรมาสที่ 1
น้อยกว่าไตรมาสอื่น ๆ ส่วนในตลาดต่างประเทศในช่วงเทศกาลสำคัญต่าง ๆ
ที่มีผลทำให้ผู้คนหยุดการทำงานยาว ๆ เช่น เทศกาลรามาดอน, คริสต์มาส,
ตรุษจีนและพักร้อนใหญ่ของชาวยุโรปในช่วงเดือนสิงหาคมด้วย
มีผลกระทบที่จะทำให้ยอดขายลดลงในช่วงนั้น เนื่องจากการหยุดการดำเนินการชั่วคราวของลูกค้า

การจำหน่ายและช่องทางการจำหน่าย

บริษัทฯ มุ่งเน้นนโยบายขายตรงกับเจ้าของโครงการ โดยให้ความสำคัญไปยังกลุ่มผู้ออกแบบ
โดยแบ่งทีมขายทั้งหมดออกเป็น 4 ทีม แยกได้คือ 3 ทีมสำหรับดูแลตลาดในกรุงเทพฯ และอีก 1
ทีมสำหรับดูแลตลาดต่างจังหวัด ซึ่งลูกค้าส่วนใหญ่เป็นกลุ่มโรงแรม เช่น เชียงใหม่, ภูเก็ต, พัทยา
และหัวหิน

สัดส่วนการขายในประเทศ

ขายตรง 90%

ขายผ่านผู้จัดจำหน่าย 10%

(3) การจัดหาผลิตภัณฑ์

การผลิต

โรงงานตั้งอยู่เลขที่ 97 หมู่ที่ 9 ถนนวิภาวดีรังสิต แขวงสีกัน เขตดอนเมือง กรุงเทพฯ

กำลังการผลิตและปริมาณการผลิต

(หน่วย : พันตารางเมตร)

+----------------------------------+-------+-------+-------+--------+
| รายการ                           | จำนวน | 2549  | 2548  | 2547   |
|                                  | กะ    |       |       |        |
+----------------------------------+-------+-------+-------+--------+
| กำลังการผลิต                       |       | 54    | 54    | 54     |
|                                  |       |       |       |        |
| พรมทอมือ                          |       |       |       |        |
+----------------------------------+-------+-------+-------+--------+
| พรมทอจักรหน้าแคบ                   | 1     | 150   | 150   | 150    |
+----------------------------------+-------+-------+-------+--------+
| พรมแอ๊กซมินสเตอร์                   | 2     | 216   | 216   | 216    |
+----------------------------------+-------+-------+-------+--------+
| พรมทอจักรหน้ากว้าง                  | 1     | 100   | 100   | 100    |
+----------------------------------+-------+-------+-------+--------+
| รวมกำลังการผลิต                    |       | 520   | 520   | 520    |
+----------------------------------+-------+-------+-------+--------+
| ปริมาณการผลิตจริง                   |       | 52    | 46    | 54     |
|                                  |       |       |       |        |
| พรมทอมือ                          |       |       |       |        |
+----------------------------------+-------+-------+-------+--------+
| พรมทอจักรหน้าแคบ                   | 1     | 63    | 70    | 60     |
+----------------------------------+-------+-------+-------+--------+
| พรมแอ๊กซมินสเตอร์                   | 2     | 224   | 153   | 185    |
+----------------------------------+-------+-------+-------+--------+
| พรมทอจักรหน้ากว้าง                  | 1     | 20    | 36    | 23     |
+----------------------------------+-------+-------+-------+--------+
| รวมปริมาณการผลิตจริง                |       | 359   | 305   | 322    |
+----------------------------------+-------+-------+-------+--------+
| ร้อยละของกำลังการผลิต               |       | 69.04 | 58.65 | 61.92  |
+----------------------------------+-------+-------+-------+--------+
| อัตราเพิ่ม(ลด)ของปริมาณการผลิต        |       | 1     | (5    | 8.42%  |
|                                  |       | 7.70% | .28%) |        |
+----------------------------------+-------+-------+-------+--------+
|                                  |       |       |       |        |
+----------------------------------+-------+-------+-------+--------+
|                                  |       |       |       |        |
+----------------------------------+-------+-------+-------+--------+

หมายเหตุ กะละ 8 ชั่วโมง

วัตถุดิบและผู้จำหน่ายวัตถุดิบ

  ---------------- ------------- ------------- ----------- -----------------
  วัตถุดิบ            ผู้จำหน่าย                     สัดส่วน %     ราคาเปลี่ยนแปลง

                   ต่างประเทศ     ในประเทศ      (นอก/ใน)    

  ไหมพรมขนแกะ      3             1             100/0       เพิ่มขึ้นเล็กน้อย

  ไหมพรมสังเคราะห์   1             2             50/50       ,,

  สารเคมีและสีย้อม    -             9             0/100       ,,

  ผ้าใยสังเคราะห์     1             1             50/50       ,,

  ผ้าใบ             1             2             0/100       ,,
  ---------------- ------------- ------------- ----------- -----------------

ประเภทไหมพรมขนสัตว์ และใยสังเคราะห์
ผู้ผลิตทั้งในประเทศและต่างประเทศจะผลิตตามเบอร์เส้นด้ายและคุณภาพที่บริษัทกำหนด
เพื่อใช้สำหรับการทอพรมโดยเฉพาะราคาวัตถุดิบจะขึ้นลงตามภาวะการตลาด

ขั้นตอนและเทคโนโลยีการผลิต

ขั้นตอนการผลิตพรมมีหลายขั้นตอนและมีความซับซ้อนพอสมควรโดยแบ่งออกเป็น

1. แผนกวางแผนและควบคุมการผลิต (Production Planning and Control)

แผนกนี้มีหน้าที่วางแผนและควบคุมการผลิตให้ได้มาตรฐานและตามกำหนดที่ลูกค้าสั่งโดยจะกำหนดว่าจะใช้วัตถุดิบชนิดใดทอกับเครื่องอะไรหรือทอมือ
เป็นต้น

2. แผนกย้อมสี (Dyeing)

แผนกนี้จะทำการย้อมสี โดยใช้ไหมสีขาวทำการย้อมสีให้ได้สีตามที่ลูกค้าสั่ง

3. แผนกกรอและควบเกลียว (Winding and Twisting)

แผนกนี้จะทำหน้าที่นำพรมที่ย้อมเสร็จแล้วมากรอและควบเกลียวเข้าหลอดเพื่อส่งต่อไปทอพรม

4.แผนกทอมือและทอจักร (Hand-Tufting , Machine-Tufting , Machine

Weaving)

Hand-Tufting : แผนกทอมือจะทำการผลิตพรม โดยมีเทคนิคพิเศษคือ
ใช้มอเตอร์ปักไหมพรมบนผ้าใบซึ่งถูกขึงอยู่

Machine-Tufting / Weaving : เครื่องจักรมีหลายแบบที่สามารถทอพรมออกมาแตกต่างกันดังนี้
:-

- Pass Tufting เป็นเครื่องทอพรมสีเรียบ หน้าแคบ

- Broad Tufting เป็นเครื่องทอที่มีกำลังการผลิตสูงควบคุมด้วยคอมพิวเตอร์ในการเลือกลาย
(Graphic Geometric Patterns) ทอพรมลวดลาย หน้ากว้าง

คอมพิวเตอร์ในการเลือกลาย (Graphic Geometric Patterns) ทอพรมลวดลาย หน้ากว้าง

- Axminster Weaving เป็นเครื่องทอพรมแบบทอสานมีลายในตัว

5. แผนกลงกาว (Back Coating)

แผนกนี้จะทำการลงกาว (Latex) ที่หลังพรม โดยมีตาข่าย (Cotton Net) ปิดด้านหลังพรมด้วย
แล้วจึงทำการอบแห้งด้วยเครื่องอบที่มีความทันสมัย

6. แผนกตกแต่งและไถเรียบ (Finishing and Shearing)

แผนกนี้จะนำพรมที่ลงกาวแล้วมาทำการตกแต่งให้เรียบร้อยซึ่งพรมบางชนิดก็ต้องไถหน้าพรมให้เรียบ

7. แผนกตรวจสอบขั้นตอนสุดท้าย (Final Inspection)

หน้าที่ของแผนกนี้สำคัญมากต้องตรวจสอบพรมที่ผลิตให้ได้มาตรฐานและถูกต้องตามที่ลูกค้าสั่ง
ซึ่งถึงแม้ว่าแต่ละแผนกจะมีการตรวจสอบอยู่แล้วก็ตาม

8. แผนกสินค้าสำเร็จรูป (Finished Goods)
พรมเมื่อตรวจสอบแล้วจะถูกนำมาเก็บรักษาที่คลังสินค้าสำเร็จรูปเพื่อรอการส่งให้ลูกค้าต่อไป

  9.ผลกระทบต่อสิ่งแวดล้อม

ในฐานะที่บริษัทฯเป็นโรงงานอุตสาหกรรม
มีหน้าที่และความรับผิดชอบที่จะปฏิบัติตามมาตรการของรัฐบาลเพื่อป้องกันและรักษาไว้ซึ่งสภาพแวดล้อมของชุมชน
โดยเฉพาะการบำบัดน้ำเสียที่เกิดจากการย้อมซึ่งต้องใช้น้ำเป็นจำนวนมากและต้องมีการบำบัดน้ำเสียอย่างต่อเนื่อง
บริษัทได้มีความมุ่งมั่นที่จะมีการวิเคราะห์และบำบัดน้ำอย่างมีประสิทธิภาพ
เพื่อให้ตรงกับระเบียบของการประกอบธุรกิจตามกฎของกระทรวงอุตสาหกรรม
โดยมีเจ้าหน้าที่ที่รับผิดชอบกำกับดูแลในระบบสิ่งแวดล้อมเป็นพิษ
โดยมีการกำจัดส่วนที่เหลือจากการผลิตตามสถานที่ของราชการที่กำหนด

งานที่ยังไม่ได้ส่งมอบ

งานที่ยังไม่ได้ส่งมอบซึ่งเป็นโครงการมีมูลค่าตั้งแต่ร้อยละ 10 ขึ้นไปของรายได้รวม ตาม

งบปีบัญชีล่าสุด

-ไม่มี -